The Normal Heart

The Normal Heart er et teaterstykke skrevet av Larry Kramer.

Skuespillet handler om hiv- og aids-spredningen i New York i tidsrommet mellom 1981 og 1984, sett fra øynene til forfatteren og homoaktivisten Ned Weeks. Ned foretrekker større, offentlige konfrontasjoner i motsetning til de rolige, private strategiene foretrukket av kollegene, vennene og kjæresten Felix Turner. De ulike meningene leder til krangler og diskusjoner som kan hindre dem i å nå sitt felles mål.

 Teateroppsetninger 
Skuespillet hadde premiere Off-Broadway i 1985 hos The Public Theater, og ble satt opp igjen i Los Angeles og London i 2004. Den hadde premiere på Broadway i april 2011. John Benjamin Hickey og Ellen Barkin vant Tony Awards for rolleskildringene i Broadway-debuten.

 Filmatisering 
Det var lenge planlagt en filmversjon av stykket, og artisten Barbra Streisand hadde lenge filmrettighetene. Hun samarbeidet med Kramer om å skrive manuset, men andre prosjekter kom i veien for henne. Streisand ansatte en ny manusforfatter som kunne holde seg trofast til teaterstykket og samtidig gjøre manuset filmvennlig. Det manuset sto ferdig i 1995, og HBO tilbød seg å finansiere filmen. Ifølge Streisand tilbød ikke filmselskapet nok penger til å imøtekomme Kramers krav, og da regisserte hun Speilets to ansikter (1996) i stedet. Ryan Murphy ble deretter valgt til å regissere filmen for HBO, og The Normal Heart hadde premiere 25. mai 2014. Den vant en Primetime Emmy Award for beste TV-film.

 Handling 
I begynnelsen av 1980-årene arbeider den jødisk-amerikanske forfatteren og homofile aktivisten Ned Weeks hardt for å få etablert en ny organisasjon som han håper skal fokusere på å øke bevisstheten rundt en ny uidentifisert sykdom som hovedsakelig ser ut til å bare drepe en spesifikk gruppe mennesker: Homofile menn, hovedsakelig i New York City. Legen Emma Brookner, som sitter i rullestol fordi hun selv har vært rammet av polio, er den som kan mest om denne merkelige, nye epidemien. Hun er fortvilet over at legevitenskapen ikke har nok kunnskaper om sykdommen, og hun oppfordrer homofile menn til å avstå fra sex for sin egen sikkerhets skyld, ettersom det fremdeles ikke er kjent hvordan denne sykdommen egentlig sprer seg.

Ned er dr. Brookners pasient, men også en venn av henne. Han ber sin bror, advokaten Ben, om støtte den nye organisasjonen økonomisk. Bens er tilbakeholdende, han sier han støtter brorer sin, men etter hvert kommer det for en dag at han synes homofili er skremmende. I mellomtiden blir Ned forelsket for første gang i sitt liv, og innleder et forhold til New York Times-skribenten Felix Turner. De økende dødstallene øker på grunn av den ukjente sykdommen, som nå antas å være forårsaket av et virus. Sykdommen får status som en epidemi, selv om media stort sett er stille om sitasjonen. Ned innser at Ben er mer interessert i å kjøpe et hus til seg selv for to millioner dollar, enn å støtte Neds aktivisme.

Ned Weeks tar også kontakt med daværende ordfører Ed Koch, og hans administrasjon, i håp om å få hjelp til å finansiere videre forskning om epidemien som etter hvert dreper flere hundre homofile menn - inkludert noen av Neds personlige venner. Neds organisasjon velger som deres president Bruce Niles, selv om Ned og Bruce snart får problemer med å samarbeide om en felles vei videre. Felix avslører i mellomtiden til Ned at han tror at han også har blitt smittet med det nye mystiske viruset. Dr. Brookner tar gradvis på seg rollen som aktivist selv, og bemerker epidemien i andre land over hele verden og til og med blant heterofile par.

 Referanser 

 Litteratur 


 Eksterne lenker 
 The Normal Heart (Broadway) (arkivert lenke fra 2013)

Kategori:Skuespill fra 1985
Kategori:Skuespill satt opp på Broadway
Kategori:Skuespill fra USA